બોર્ડ દ્વારા લેવામાં આવેલી ધોરણ-૧૦ની પરીક્ષામાં નાપાસ થયેલા ૫૪ જેટલા વિદ્યાર્થીઓ માટે ગુણચકાસણી ‘લોટરી' સમાન સાબિત થઈ છે. નાપાસ થયેલા વિદ્યાર્થીઓએ ગુણ ચકાસણી માટે અરજી કરી હતી અને ગુણ ચકાસણીના અંતે આ વિદ્યાર્થીઓને પાસ જાહેર કરાયા છે. ગુણ ચકાસણી દરમિયાન કુલ ૩૬૩ વિદ્યાર્થીઓના ગુણમાં ફેરફાર થયા છે. જેમાં ૨૭૮ વિદ્યાર્થીઓ એવા છે કે જેમના ગુણમાં ફેરફાર થયો છે પરંતુ પરિણામમાં કોઈ ફેર પડતો નથી.